ಜೆಟ್ ಏರ್ ವೇಸ್ ವಿಮಾನದಲ್ಲಿ ನೀಡಿದ ಆಹಾರದಲ್ಲಿ ಕೀಟ ಪ್ರಯಾಣಿಕ ಶಾಕ್ !

ಹೈದರಾಬಾದ್: ಸೋಮವಾರ ಜೆಟ್ ಏರ್ ವೇಸ್ ಪ್ರಯಾಣಿಕರೊಬ್ಬರಿಗೆ ವಿಮಾನದ ಸಿಬ್ಬಂದಿ ನೀಡಿದ ಆಹಾರ ತಿನ್ನುವಾಗ ಕಹಿ ಅನುಭವವಾಗಿದೆ. ಆಗ ಆಹಾರವನ್ನು ಪರೀಶೀಲಿಸಿದಾಗ ಅದರಲ್ಲಿ ಕೀಟವೊಂದು ಕಂಡುಬಂದಿದೆ.

ಕೃಷ್ಣ ಮೋಹನ್ ಎಂಬವರು ಜೆಟ್ ಏರ್ ವೇಸ್ 9W7081/S24460 ವಿಮಾನದಲ್ಲಿ ಹೈದರಾಬಾದ್ ನಿಂದ ಮುಂಬೈಗೆ ಪ್ರಯಾಣಿಸುತ್ತಿದ್ದರು. ಈ ವೇಳೆಯಲ್ಲಿ ವಿಮಾನದಲ್ಲಿ ಬಿರಿಯಾನಿಯನ್ನು ಆರ್ಡರ್ ಮಾಡಿದ್ದಾರೆ. ಬಿರಿಯಾನಿಯ ಒಳಗೆ ಕೀಟ ಇರುವುದು ಕಂಡು ಶಾಕ್ ಆಗಿದ್ದಾರೆ. ನಂತರ ಮೋಹನ್ ತಕ್ಷಣದಲ್ಲಿಯೇ ವಿಮಾನ ಸಿಬ್ಬಂದಿಗೆ ದೂರು ನೀಡಿದ್ದಾರೆ.

ವಿಮಾನದಲ್ಲಿ ಸಿಬ್ಬಂದಿಗೆ ದೂರು ನೀಡಲು ಯಾವುದೇ ಪೇಪರ್ ಗಳು ಲಭ್ಯವಿರಲಿಲ್ಲ. ಹಾಗಾಗಿ ಒಂದು ಚಿಕ್ಕ ಪೇಪರ್ ಅಲ್ಲಿ ದೂರನ್ನು ಬರೆದುಕೊಟ್ಟು ಬಂದಿದ್ದರು. ನಂತರ ಮುಂಬೈಯಲ್ಲಿ ವಿಮಾನದಿಂದ ಇಳಿದ ನಂತರ ಮೋಹನ್ ಇ ಮೇಲ್ ಮೂಲಕ ದೂರನ್ನು ಮುಂಬೈ ಜೆಟ್ ಏರ್ ವೇಸ್ ಗೆ ನೀಡಿದ್ದಾರೆ.

ಇದುವರೆಗೂ ಮೋಹನ್ ಅವರಿಗೆ ಜೆಟ್ ಏರ್ ವೇಸ್ ಕಡೆಯಿಂದ ಯಾವುದೇ ತರಹದ ಉತ್ತರ ಬಂದಿಲ್ಲ ಎಂದು ತಿಳಿಸಿದ್ದಾರೆ.

@jetairways look what I found in your food 9W7081 Hyd-Mumbai just now pic.twitter.com/mQv0XytEnd

— Krishna Mohan (@krishmon29) October 16, 2017

Sir while u celebrate the festivities, look what @jetairways is up-to..serving their passengers insects on the occasion https://t.co/O2VqRV26Ev

— Krishna Mohan (@krishmon29) October 16, 2017